कैबिनेट की बैठक नई दिल्ली में प्रधानमंत्री के आवास पर हुई.कानून मंत्री अश्विनी शर्मा ने पत्रकारों को बताया," केंद्रीय केबिनेट ने आपराधिक कानून शंशोधन अध्यादेश पर चर्चा की. इस चर्चा में कानून के मूल रुप और जेएस वर्मा कमेटी की सिफारिशों पर चर्चा हुई. केबिनेट ने इस अध्यादेश को पारित कर दिया है और राष्ट्रपति की स्वीकृति के लिए इसे भेज दिया गया है. इससे हमारी बहनें और सभी नागरिक सुरक्षित हो सकेंगे."पिछले साल दिल्ली में दिल्ली में हुए सामूहिक बलात्कार के बाद न्यायमूर्ति जेएस वर्मा के नेतृत्व में जाँच समिति गठित की गई थी. इस समिति ने व्यापक प्रशासनिक सुधारों की सिफारिश की थी पर बलात्कारी को मृत्युदंड से इनकार कर दिया था.इस बीच बताया गया है कि संसद का बजट सत्र 21 फरवरी से शुरु होगा. और आम बजट 28 फरवरी को पेश किया जाएगा.रेल बजट 26 फरवरी को पेश किया जाएगा. ये फैसला संसदीय कार्यों की कैबिनेट समिति ने लिया जिसे राष्ट्रपति के पास भेजा जाएगा